ОТЧЕТ ЗА ДЕЙНОСТТА НА КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИНСПЕКТОРАТА КЪМ ВИСШИЯ СЪДЕБЕН СЪВЕТ“ КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ И ЗА ОБРАЗУВАНИТЕ ДИСЦИПЛИНАРНИ ПРОИЗВОДСТВА СРЕЩУ СЪДИИ И НАЛОЖЕНИ ДИСЦИПЛИНАРНИ НАКАЗАНИЯ ПО ЧЛ. 308, АЛ. 1 ОТ ЗАКОНА ЗА СЪДЕБНАТА ВЛАСТ ЗА ПЕРИОДА 
01.07.2023 г. – 31.12.2023 г. 

За периода 01.07.2023 г. - 31.12.2023 г. комисия „Дисциплинарна дейност и взаимодействие с Инспектората към Висшия съдебен съвет“ към съдийската колегия на ВСС е провела 14 (четиринадесет) заседания. С оглед правомощията по чл. 20 от Правилата за работа на съдийската колегия на ВСС, комисията е разгледала:

- 9 (девет) предложения за образуване на дисциплинарно производство за налагане на дисциплинарно наказание на съдии;
-  1 (една) заповед на административен ръководител по реда на чл. 327, ал. 1 от Закона за съдебната власт (ЗСВ) за обръщане на внимание;
- 4 (четири) заповеди на административни ръководители за налагане на дисциплинарно наказание „забележка“;
- 9 (девет) сигнала от ИВСС, изготвени на основание чл. 54, ал. 1, т. 5 ЗСВ;
- 17 (седемнадесет) акта с резултати от извършени комплексни, планови и контролни проверки от ИВСС;
- 18 (осемнадесет) броя информации от ИВСС относно изпълнение на препоръки, дадени в актове и сигнали от проверки на ИВСС;
- 1 (един) брой допълнителна информация от административен ръководител на съд относно изпълнение на препоръки, дадени в акт от проверка на ИВСС;
- 1 (един) брой уведомление от административен ръководител на съд относно произнесени мотиви по дело във връзка с изпълнение на препоръка, дадена в сигнал от проверка на ИВСС;
- Данни за установените от ИВСС нарушения на правото на разглеждане и решаване на делата в разумен срок по реда на Глава трета „а“ ЗСВ за периода: 01.04.2023 г. - 30.06.2023 г. - 1 бр.;
- Отчет на Министъра на правосъдието за постъпили и изплатени обезщетения по реда на Глава трета „а“ ЗСВ за периода:. 01.04.2023 г. - 30.06.2023 г. - 1 бр.;
- Доклади от административните ръководители на съдилищата за извършени проверки през първото шестмесечие на 2023 г. на дела неприключили в разумен срок относно изпълнение на решение по протокол № 47/13.12.2022 г., т. 7 на съдийската колегия на ВСС, прието на основание чл. 60м, ал. 2 от Глава трета „а” ЗСВ.
	
1. Дисциплинарни производства, образувани с решение на съдийската колегия на ВСС за периода 01.07.2023 г. - 31.12.2023 г.

- Дисциплинарно дело № 19/2023 г. по описа на ВСС, срещу Теодорина Димитрова Михайлова-Николова – председател на Окръжен съд – Велико Търново. Предложението е направено от административния ръководител на Апелативен съд – Велико Търново. Решението е прието по протокол № 33/17.10.2023 г. на съдийската колегия на ВСС.
- Дисциплинарно дело № 20/2023 г. по описа на ВСС, срещу Елена Тодорова Иванова – съдия в Софийски градски съд. Предложението е направено от административния ръководител на Софийски градски съд. Решението е прието по протокол № 34/24.10.2023 г. на съдийската колегия на ВСС.
- Дисциплинарно дело № 24/2023 г. по описа на ВСС, срещу Васил Крумов Петров – съдия в Софийски районен съд. Предложението е направено от ИВСС. Решението е прието по протокол № 40/05.12.2023 г. на съдийската колегия на ВСС.
- Дисциплинарно дело № 25/2023 г. по описа на ВСС, срещу Полина Андонова Хаджимаринска – съдия в Софийски районен съд. Предложението е направено от ИВСС. Решението е прието по протокол № 40/05.12.2023 г. на съдийската колегия на ВСС.
- Дисциплинарно дело № 26/2023 г. по описа на ВСС срещу Петя Петкова Стоянова – съдия в Софийски районен съд. Предложението е направено от ИВСС. Решението е прието по протокол № 40/05.12.2023 г. на съдийската колегия на ВСС.
- Дисциплинарно дело № 27/2023 г. по описа на ВСС, срещу Людмила Василева Стойнева (Панайотова) – съдия в Районен съд – Дупница. Предложението е направено от административния ръководител на Районен съд - Дупница. Решението е прието по протокол № 40/05.12.2023 г. на съдийската колегия на ВСС.
- Дисциплинарно дело № 28/2023 г. по описа на ВСС, срещу Борис Константинов Динев – съдия в Окръжен съд – Враца. Предложението е направено от ИВСС. Решението е прието по протокол № 40/05.12.2023 г. на съдийската колегия на ВСС.
- Дисциплинарно дело № 29/2023 г. по описа на ВСС, срещу Христо Кръстев Крачунов – съдия в Административен съд – София-област. Предложението е направено от ИВСС. Решението е прието по протокол № 40/05.12.2023 г. на съдийската колегия на ВСС.
- Дисциплинарно дело № 30/2023 г. по описа на ВСС, срещу Мирослав Николов Митев – съдия в Окръжен съд – Търговище. Предложението е направено от ИВСС. Решението е прието по протокол № 41/12.12.2023 г. на съдийската колегия на ВСС.

2. Постъпили предложения за налагане на дисциплинарно наказание на съдии, по които не е образувано дисциплинарно производство:

- Няма

3. Приключени дисциплинарни производства с решение на съдийската колегия на ВСС за периода 01.07.2023 г.- 31.12.2023 г.

- Дисциплинарно дело № 6/2021 г. по описа на ВСС, образувано срещу Деян Стоянов Вътов - съдия в Районен съд - Пловдив. С решение на съдийската колегия на ВСС по протокол № 24/18.07.2023 г., не е прието предложението на дисциплинарния състав за неналагане на дисциплинарно наказание. Произнасянето по делото е отложено поради направено предложение за налагане на дисциплинарно наказание по чл. 308, ал. 1, т. 1 ЗСВ – „забележка“. С решение на съдийската колегия на ВСС по протокол № 30/26.09.2023 г. е отхвърлено предложението за налагане на дисциплинарно наказание по чл. 308, ал. 1, т. 1 ЗСВ – „забележка“.
- Дисциплинарно дело № 7/2022 г. по описа на ВСС, образувано срещу Рени Христова Коджабашева - съдия в Софийски градски съд. С решение на съдийската колегия на ВСС по протокол № 29/19.09.2023 г. е:
- прекратено, на основание чл. 310, ал. 6 ЗСВ и на основание чл. 310, ал. 3 ЗСВ, производството по делото по конкретни, посочени в предложението на дисциплинарния състав дела, видове нарушения и съответни периоди;
- наложено дисциплинарно наказание по чл. 308, ал. 1, т. 2 ЗСВ – „намаляване на основното трудово възнаграждение с 10 (десет) на сто за срок от 6 (шест) месеца“, за допуснати дисциплинарни нарушения по 307, ал. 3, т. 1 и 2 ЗСВ по конкретни, посочени в предложението на дисциплинарния състав дела, видове нарушения и съответни периоди;
- Дисциплинарно дело № 12/2022 г. по описа на ВСС, образувано срещу Васил Крумов Петров – съдия в Софийски районен съд. С решение на съдийската колегия на ВСС по протокол № 35/31.10.2023 г. не е наложено дисциплинарно наказание по направеното предложение с рег. индекс № ВСС-8808/13.06.2022 г., подадено от ИВСС.

4. Заповеди на административни ръководители за налагане на дисциплинарни наказания, на основание чл. 311, т. 1 от ЗСВ във връзка с чл. 308, ал. 1, т. 1 ЗСВ, за периода 01.07.2023 г.- 31.12.2023 г.

За посочения период комисията е разгледала и се е произнесла с мотивирани предложения по общо 4 (четири) преписки по заповеди на административни ръководители за налагане на дисциплинарно наказание „забележка“ на съдии, постъпили в съдийската колегия на ВСС, на основание чл. 314, ал. 3 ЗСВ, както следва:
- заповед № 347/23.06.2023 г. на административния ръководител на Окръжен съд – Русе, с която е наложено дисциплинарно наказание по чл. 308, ал. 1, т. 1 ЗСВ – „забележка“, на Росица Радославова Радославова – съдия в Окръжен съд – Русе. С решение на комисията по протокол № 18/02.10.2023 г. е внесено предложение до съдийската колегия на ВСС, на основание чл. 314, ал. 4 ЗСВ, да приеме решение, с което да потвърди наложеното със заповедта дисциплинарно наказание;
- заповед № 589/29.03.2023 г. на административния ръководител на Районен съд – Пловдив, с която е наложено дисциплинарно наказание по чл. 308, ал. 1, т. 1 ЗСВ – „забележка“, на Деян Стоянов Вътов – съдия в Районен съд – Пловдив. С решение на комисията по протокол № 18/02.10.2023 г. е внесено предложение до съдийската колегия на ВСС, на основание чл. 314, ал. 4 ЗСВ, да приеме решение, с което да потвърди наложеното със заповедта дисциплинарно наказание;
- заповед № РД-03-137/03.07.2023 г. на административния ръководител на Районен съд – Плевен, с която е наложено дисциплинарно наказание по чл. 308, ал. 1, т. 1 ЗСВ – „забележка“, на Светла Илменова Замфирова – съдия в Районен съд – Плевен. С решение на комисията по протокол № 18/02.10.2023 г. е внесено предложение до съдийската колегия на ВСС, на основание чл. 314, ал. 4 ЗСВ, да приеме решение, с което да потвърди наложеното със заповедта дисциплинарно наказание;
- заповед № РД-08-5050/08.08.2023 г. на административния ръководител на Софийски градски съд, с която е наложено дисциплинарно наказание по чл. 308, ал. 1, т. 1 ЗСВ – „забележка“, на Александър Емилов Ангелов – съдия в Софийски градски съд. С решение на комисията по протокол № 21/30.10.2023 г. е внесено предложение до съдийската колегия на ВСС, на основание чл. 314, ал. 4 ЗСВ, да приеме решение, с което да потвърди наложеното със заповедта дисциплинарно наказание.
В изпълнение на влязло в сила решение на ВАС - (решение № 555/18.01.2023 г. по адм. дело № 7396/2022 г. по описа на ВАС, VІ отд.), в съдийската колегия на ВСС е върната за ново произнасяне преписката по заповед № АС-131/24.03.2022 г. на административния ръководител на Софийски районен съд, с която е наложено дисциплинарно наказание по чл. 308, ал. 1, т. 1 ЗСВ – „забележка“, на Весела Стоянова Дончева – съдия в Софийски районен съд.
 Със съответни решения на съдийската колегия на ВСС произнасянето по всички заповеди е отложено до произнасянето по тълкувателно дело № 5/2023 г. на Общото събрание на съдиите от колегиите на ВАС. Делото е образувано по искане на председателя на Върховния административен съд за приемане на тълкувателно решение по следния въпрос: „с какво мнозинство се приема решението на съответната колегия, обективиращо резултата от упражняване на правомощието по чл. 314, ал. 4 от Закона за съдебната власт (ЗСВ) за потвърждаване или отмяна на наложено от съответния административен ръководител дисциплинарно наказание по чл. 308, ал. 1, т. 1 ЗСВ – „забележка“?“
5. Заповеди по чл. 327 ЗСВ за обръщане на внимание от административни ръководители за периода 01.07.2023 г.- 31.12.2023 г.
- Постъпила и приета за сведение от съдийската колегия на ВСС е 1 (една) заповед на административен ръководител за обръщане на внимание на Галя Василева Белева - съдия в Окръжен съд - Бургас.
6. Влезли в сила решения на Върховния административен съд, постановени по дела, образувани по жалби срещу решения на съдийската колегия на ВСС по дисциплинарни дела.
- Решение № 8050 от 21.07.2023 г., постановено по адм. дело № 4620/2023 г. по описа на ВАС, Петчленен състав - II колегия, с което е оставено в сила решение № 2782 от 16.03.2023 г. по адм. дело № 11442/2022 г. по описа на ВАС, VI отделение, с което е отхвърлено оспорването по жалба на  и.ф. административен ръководител на Софийски районен съд против решение по точка 2 от протокол № 42/08.11.2022 г. на съдийската колегия на ВСС, с което не е наложено дисциплинарно наказание по чл. 308, ал. 1, т. 1 ЗСВ на Николай Илиев Николов – съдия в Софийски районен съд, за допуснато нарушение по чл. 307, ал. 3, т. 3 ЗСВ.
- Решение № 12432 от 13.12.2023 г., постановено по адм. дело № 2470/2023 г. по описа на ВАС, Петчленен състав - II колегия, с което е оставено в сила решение № 49 от 05.01.2023 г. по адм. дело № 10104/2022 г. по описа на ВАС, VI отделение, с което е отхвърлено оспорването по жалба на административния ръководител на Районен съд - Пловдив против решение по точка 1 от протокол № 34/27.09.2022 г. на съдийската колегия на ВСС, с което не е наложено дисциплинарно наказание на Деян Стоянов Вътов – съдия в Районен съд - Пловдив, по направеното предложение с рег. индекс № ВСС-8599/21.05.2021 г., подадено от административния ръководител на Районен съд – Пловдив, уточнено с предложение с рег. индекс № ВСС-8599/11.06.2021 г.
- Решение № 12555 от 14.12.2023 г., постановено по адм. дело № 9145/2023 г. по описа на ВАС, Петчленен състав - II колегия, с което е отменено решение № 8108 от 26.07.2023 г. по адм. дело № 10549/2022 г. по описа на ВАС, VI отделение, и вместо него постановява: отхвърля жалбата на Диана Чавдарова Узунова – съдия в Окръжен съд - Благоевград, против решение по точка 22 от протокол № 33/20.09.2022 г. на съдийската колегия на ВСС и потвърдената с него заповед № 169/14.04.2022 г. на административния ръководител на Окръжен съд – Благоевград за налагане на дисциплинарно наказание „забележка“.
- Решение № 12227 от 08.12.2023 г., постановено по адм. дело № 9493/2023 г. по описа на ВАС, Петчленен състав - II колегия, с което е оставено в сила решение № 7219 от 29.06.2023 г. по адм. дело № 403/2023 г. по описа на ВАС, VI отделение, с което е отхвърлено оспорването по жалба на административния ръководител на Районен съд - Пловдив против решение по точка 4 от протокол № 47/13.12.2022 г. на съдийската колегия на ВСС, с което не е наложено дисциплинарно наказание на Деян Стоянов Вътов – съдия в Районен съд - Пловдив, по направеното предложение с рег. индекс № ВСС-4114/04.02.2022 г., подадено от административния ръководител на Районен съд – Пловдив.